**Παρακράτηση φόρου**

 ΠΟΛ. 1228/20-9-2002, άρθρο 15

* **(1% για υγρά καύσιμα**
* **4% για λοιπά αγαθά και**
* **8% για παροχή υπη­ρεσιών**

Σχετική Νομοθεσία:

1) Νόμος 4172/2013 (ΦΕΚ 167/Α΄/23-7-2013):

ι) άρθρο 61, σελ. 39 «Υπόχρεοι σε παρακράτηση».

ιι) άρθρο 64, παράγρ. 2, σελ. 40-41 «Συντελεστές παρακράτησης φόρου».

2) ΠΟΛ. 1228/20-9-2002, στο άρθρο 15.

(ΠΟΛ σημαίνει Πολυγραφημένη Υπουργική Εγκύκλιος, εγκύκλιος δηλαδή με πολλούς αποδέκτες. Προέρχεται από μετάφραση ξένων λέξεων).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Απαλλαγή Φορολόγησης των ΟΕΒ για έσοδα που πραγ­ματοποιούνται για την εκπλήρωση του σκοπού τους**

Ο Νόμος 4172/2013 «Φορολογία εισοδήματος, επείγοντα μέτρα ε­φαρμογής του ν. 4046/2012, του ν. 4093/2012 και του ν. 4127/2013 και άλλες διατάξεις» (ΦΕΚ 167/τ.Α΄/23-7-2013), στο άρθρο 45, αναφέρει:

**Άρθρο 45**

**Υποκείμενα του φόρου**

Σε φόρο εισοδήματος νομικών προσώπων και νομικών οντοτήτων υ­πόκεινται:

α) οι κεφαλαιουχικές εταιρείες που συστήθηκαν στην ημεδαπή ή την αλλοδαπή,

β) οι προσωπικές εταιρείες που συστήθηκαν στην ημεδαπή ή την αλ­λοδαπή,

**γ) τα μη κερδοσκοπικού χαρακτήρα νομικά πρόσωπα δημοσίου ή ιδιωτικού δικαίου που συστήθηκαν στην ημεδαπή ή την αλλοδαπή και στα οποία περιλαμβάνονται και τα κάθε είδους σωματεία και ι­δρύματα, με εξαίρεση μόνο τα κάθε είδους έσοδα που πραγματοποι­ούνται κατά την επιδίωξη της εκπλήρωσης του σκοπού τους, τα ο­ποία δεν αποτελούν αντικείμενο φόρου**,

δ) συνεταιρισμοί και ενώσεις αυτών,

ε) κοινωνίες αστικού δικαίου, αστικές κερδοσκοπικές ή μη κερδοσκο­πικές εταιρείες, συμμετοχικές ή αφανείς εφόσον ασκούν επιχείρηση ή επάγγελμα,

στ) κοινοπραξίες,

ζ) οι νομικές οντότητες που ορίζονται στο άρθρο 2 του Κ.Φ.Ε. και δεν περιλαμβάνονται σε μια από τις προηγούμενες περιπτώσεις.

Αυτό σημαίνει ότι για τα κάθε είδους έσοδα που πραγματοποιούνται για την επιδίωξη της εκπλήρωσης του σκοπού των ΟΕΒ (όπως αναγρά­φεται στο Καταστατικό) δεν φορολογούνται.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Oι οργανισμοί και επιχειρήσεις κοινής ωφέλειας, καθώς και οι δη­μό­σιες επιχειρήσεις ή εκμεταλλεύσεις δεν συμπερι­λαμβάνονται πλέον στους υπόχρεους για παρακράτηση φόρου (1% για υγρά καύσιμα και τσιγάρα, 4% για λοιπά αγαθά και 8% για παροχή υπη­ρεσιών), ήδη από 20-09-2002.**

Στην ΠΟΛ.1228/20-9-2002 «Κοινοποίηση ορισμένων διατάξεων του ν.2992/2002, οι οποίες αναφέρο­νται στη φορολογία εισοδήματος»,

στο άρθρο 15 «Ρυθμίσεις στη φορολογία εισοδήματος επιχειρήσεων», παράγρ. 1,

οι ΟΕΒ εξαιρούνται από την παρακράτηση Φόρου (1% για υγρά καύ­σιμα και τσιγάρα, 4% για λοιπά αγαθά και 8% για παροχή υπη­ρεσιών).

Ειδικότερα, εκεί αναφέρονται τα εξής:

**Άρθρο 15**

**Ρυθμίσεις στη φορολογία εισοδήματος επιχειρήσεων**

1. Με την παράγραφο 1 του άρθρου αυτού αντικαταστάθηκε η πρώτη πε­ρίοδος του πρώτου εδαφίου της περίπτωσης στ της παραγράφου 1 του άρθρου 55 του ν.[2238/1994](http://www.taxheaven.gr/laws/law/index/law/7) .

Με τις νέες διατάξεις ορίζεται πλέον, ότι Δημόσιες υπηρεσίες, οργανι­σμοί τοπικής αυτοδιοίκησης, κοινωφελή ιδρύματα και νομικά πρόσωπα δημοσίου δικαίου γενικά, κατά την προμήθεια κάθε είδους αγαθών ή πα­ροχής υπηρεσιών από επιχειρήσεις, υποχρεούνται όπως, κατά την κατα­βολή ή την έκδοση της σχετικής εντολής πληρωμής της αξίας αυτών, πα­ρακρατούν φόρο εισοδήματος. Δηλαδή, στις νέες διατάξεις δεν συμπερι­λαμβάνονται πλέον στους υπόχρεους για παρακράτηση φόρου (1% για υγρά καύσιμα και τσιγάρα, 4% για λοιπά αγαθά και 8% για παροχή υπη­ρεσιών), οι οργανισμοί και επιχειρήσεις κοινής ωφέλειας, καθώς και οι δημόσιες επιχειρήσεις ή εκμεταλλεύσεις.

Οι οργανισμοί αυτοί και επιχειρήσεις εξαιρέθηκαν από την υποχρέωση να παρακρατούν φόρο εισοδήματος για την αξία των πιο πάνω προϊόντων που αγοράζουν ή τις υπηρεσίες που τους παρέχουν άλλες επιχειρήσεις για λόγους εξομοίωσης προς τις λοιπές επιχειρήσεις του ιδιωτικού τομέα …

Ολόκληρο την παραπάνω ΠΟΛ 1228/20-9-2002 καταθέτουμε πιο κά­τω.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Ο Οικονομικός Επιθεωρητής Κεντρικής και Δυτικής Μακεδονίας, όταν διενήργησε τον έλεγχό του στον ΤΟΕΒ Μπόϊδα-Μαυρής, το έτος 2005, σχε­τικά με το ίδιο-παραπάνω θέμα έγραψε και σύστησε τα εξής:

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΥΠΟΥΡΓΕΙΟ ΑΓΡΟΤΙΚΗΣ | Θεσσαλονίκη 07/11/2005 |
| ΑΝΑΠΤΥΞΗΣ & ΤΡΟΦΙΜΩΝ |  |
| ΟΙΚΟΝΟΜΙΚΗ ΕΠΙΘΕΩΡΗΣΗ |  |
| ΚΕΝΤΡ. ΚΑΙ ΔΥΤ. ΜΑΚΕΔΟΝΙΑΣ | Προς: |
| ΕΔΡΑ: ΘΕΣΣΑΛΟΝΙΚΗ |  ΤΟΠΙΚΟ ΟΡΓΑΝΙΣΜΟ  |
|  |  ΕΓΓΕΙΩΝ ΒΕΛΤΙΩΣΕΩΝ |
| ΑΘΑΝΑΣΙΟΣ ΚΟΚΟΡΑΣ |  ΜΠΟΪΔΑ-ΜΑΥΡΗΣ ΠΡΕΒΕΖΑΣ |
| ΟΙΚΟΝΟΜΙΚΟΣ ΕΠΙΘΕΩΡΗΤΗΣ |  Τ.Κ. 48300- ΘΕΣΠΡΩΤΙΚΟ |

**ΣΗΜΕΙΩΜΑ ΟΔΗΓΙΩΝ**

Γ. Οι οδηγίες – συστάσεις και παρατηρήσεις που πρέπει να εκτελέσετε είναι οι ακόλουθες:

………………………….

3) Συνιστούμε την διακοπή παρακράτησης και απόδοσης φόρου εισοδή­ματος από προμήθειες υγρών καυσίμων 1%, παροχής υπηρεσιών 4% και προμηθειών 8% μετά την έκδοση του Ν. 2992/2002 άρθρο 15, συ­μπεριλαμβανομένων μεταξύ των άλλων και τους Ο.Ε.Β.

……………………………………

Ο ΕΝΕΡΓΗΣΑΣ ΤΟΝ ΕΛΕΓΧΟ

ΑΘΑΝΑΣΙΟΣ ΚΟΚΟΡΑΣ

ΟΙΚΟΝ/ΚΟΣ ΕΠΙΘΕΩΡΗΤΗΣ

Σημείωση

Το παραπάνω απόσπασμα από το «ΣΗΜΕΙΩΜΑ ΟΔΗΓΙΩΝ» περιλαμβάνεται στο υπ’ αριθμ. πρωτ.: 436/10-11-2005 έγγραφο της Οικονομικής Επιθεώρησης Κεντρικής και Δυτικής Μα­κεδονίας, που στάλθηκε προς το Υπουργείο Αγροτικής Ανάπτυξης & Τροφίμων.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Αντίθετα, αν Νομικά Πρόσωπα παρέχουν Υπηρεσίες προς το Δη­μόσιο, ειδικότερα στους Φορείς Γενικής Κυβέρνησης, σε αυτά (τα Νομικά Πρόσωπα) οφείλει το Δημόσιο να τους παρακρατεί όσα ο νό­μος 4172/2013 (ΦΕΚ 167/Α΄/23-7-2013), (άρθρο 64, παράγρ. 2), ανα­φέρει ως εξής:**

**Άρθρο 64**

**Συντελεστές παρακράτησης φόρου**

1. Οι συντελεστές παρακράτησης φόρου είναι οι εξής:

………………………………….

2. Οι φορείς γενικής κυβέρνησης κατά την προμήθεια κάθε είδους α­γαθών ή υπηρεσιών από νομικά πρόσωπα, υποχρεούνται, κατά την κατα­βολή ή την έκδοση της σχετικής εντολής πληρωμής της αξίας αυτών, να παρακρατούν φόρο εισοδήματος, ο οποίος υπολογίζεται στο καθαρό πο­σό της αξίας των αγαθών ή υπηρεσιών με συντελεστή ως ακολούθως:

αα) ποσοστό ένα τοις εκατό (1%) για τα υγρά καύσιμα και τα προϊόντα καπνοβιομηχανίας,

ββ) ποσοστό τέσσερα τοις εκατό (4%) για τα λοιπά αγαθά και

γγ) ποσοστό οκτώ τοις εκατό (8%) για την παροχή υπηρεσιών.

Εξαιρούνται από την παρακράτηση φόρου οι υπόχρεοι του πρώτου ε­δαφίου:

αα) όταν προμηθεύονται αγαθά ή τους παρέχονται υπηρεσίες και δεν απαιτείται σύμβαση, εφόσον η καθαρή αξία αυτών, κατά συναλλαγή, δεν υπερβαίνει το ποσό των εκατόν πενήντα (150) ευρώ,

ββ) όταν λαμβάνουν υπηρεσίες ή προμηθεύονται ηλεκτρικό ρεύμα, τη­λεφωνικές συνδιαλέξεις, τηλεγραφήματα, γραμματόσημα, φωταέριο, νε­ρό και εισιτήρια γενικά,

γγ) όπου προβλέπεται παρακράτηση ή προκαταβολή φόρου από άλλη διάταξη για το ίδιο έσοδο και

δδ) όταν προμηθεύονται αγαθά ή τους παρέχονται υπηρεσίες από τις πολεμικές βιομηχανίες ΕΑΒ,ΕΒΟ, ΠΥΡΚΑΛ και ΕΛΘΟ, καθώς και από το Κέντρο Επιχειρηματικής Πολιτιστικής Ανάπτυξης (Κ.Ε.Π.Α.) και την Αναπτυξιακή Ένωση Μακεδονίας (ΑΝ.Ε.Μ.).

**Όμως οι ΤΟΕΒ δεν παρέχουν Υπηρεσίες προς το Δημόσιο, ειδικό­τερα δεν παρέχουν υπηρεσίες προς τους φορείς της γενικής κυβέρνη­σης.**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Παρακράτηση φόρου από πωλήσεις αγαθών ή παροχή υπηρεσιών

**Παρακράτηση Φόρου**

* **από Πωλήσεις Αγαθών**
* **και Παροχή Υπηρεσιών**

**από επιχειρήσεις προς τους ΟΕΒ**

Ενημέρωση

Στο Άρθρο 15 «Ρυθμίσεις στη φορολογία εισοδήματος επιχειρήσεων» της ΠΟΛ.1228/20.9.2002 «Κοινοποίηση ορισμένων διατάξεων του ν.2992/2002, οι οποίες αναφέρο­νται στη φορολογία εισοδήμα­τος», ﻿Αριθμ. Πρωτ: 1077160/10691/Β0012, Αθήνα, 20 Σεπτεμβρίου 2002,

Μεταξύ των άλλων, αναφέρονται και τα εξής:

**«Στις νέες διατάξεις δεν συμπερι­λαμβάνονται πλέον στους υπό­χρεους για παρακράτηση φόρου (1% για υγρά καύσιμα και τσιγάρα, 4% για λοιπά αγαθά και 8% για παροχή υπη­ρεσιών), οι οργανισμοί και επιχειρήσεις κοινής ωφέλειας, καθώς και οι δημόσιες επιχειρή­σεις ή εκμεταλλεύσεις.**

**Οι οργανισμοί αυτοί και επιχειρήσεις εξαιρέθηκαν από την υπο­χρέωση να παρακρατούν φόρο εισοδήματος για την αξία των πιο πά­νω προϊόντων που αγοράζουν ή τις υπηρεσίες που τους παρέχουν άλ­λες επιχειρήσεις για λόγους εξομοίωσης προς τις λοιπές επιχειρή­σεις του ιδιωτικού τομέα οι οποίες δεν προβαίνουν σε παρακράτηση, ού­τως ώστε να λειτουργούν όλες οι επιχειρήσεις κάτω από τις ίδιες συνθήκες»**.

Βλέπε παρακάτω την σχετική ΠΟΛ.1228/20.9.2002 «Κοινοποίηση ορισμένων διατάξεων του ν.2992/2002, οι οποίες αναφέρο­νται στη φορο­λογία εισοδήματος»,

**ΠΟΛ.1228/20.9.2002**

**Κοινοποίηση ορισμένων διατάξεων του ν.2992/2002, οι οποίες αναφέ­ρο­νται στη φορολογία εισοδήματος**.

ΠΟΛ. 1228

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΥΠΟΥΡΓΕΙΟ ΟΙΚΟΝΟΜΙΑΣ | Αθήνα, 20 Σεπτεμβρίου 2002 |
|  ΚΑΙ ΟΙΚΟΝΟΜΙΚΩΝ | Αριθμ. Πρωτ: 1077160/10691/Β0012 |
| ΓΕΝΙΚΗ ΔΙΕΥΘΥΝΣΗ |  |
|  ΦΟΡΟΛΟΓΙΑΣ |  |
| Δ/ΝΣΗ ΦΟΡΟΛΟΛΙΑΣ  |  |
|  ΕΙΣΟΔΗΜΑΤΟΣ |  |
| ΤΜΗΜΑΤΑ: ΑΆ – ΒΆ |  |
| Τηλέφωνο: 210/3375314 -18 |  |

ΘΕΜΑ: Κοινοποίηση ορισμένων διατάξεων του ν.[2992/2002](http://www.taxheaven.gr/laws/law/index/law/146), οι οποίες αναφέρονται στη φορολογία εισοδήματος.

1. Σας κοινοποιούμε τις διατάξεις των άρθρων 10, 12, 13, 14, 15 και 16 του ν.[2992/2002](http://www.taxheaven.gr/laws/law/index/law/146) «Μέτρα για την ενίσχυση της κεφαλαιαγοράς και την ανάπτυξη της επιχειρηματικότητας και άλλες διατάξεις» (ΦΕΚ 54 Α/20.3.2002) οι οποίες αναφέρονται σε θέματα φορολογίας εισοδήματος.

2. Για τις διατάξεις καθενός από τα παραπάνω άρθρα, σας παρέχουμε τις ακόλουθες ερμηνευτικές οδηγίες με σκοπό την ορθή και ομοιόμορφη εφαρμογή τους.

**Άρθρο 10**

**Ενίσχυση της επιστημονικής έρευνας**

1. Mε τις διατάξεις της παραγράφου 1 του άρθρου αυτού ορίζεται, ότι για τον υπολογισμό των φορολογητέων κερδών των επιχειρήσεων, ανε­ξάρτητα από την κατηγορία βιβλίων του Κ.Β.Σ. που τηρούν, από τα κα­θαρά κέρδη τους, τα οποία προσδιορίζονται σύμφωνα με τις διατάξεις του Κώδικα Φορολογίας Εισοδήματος, αφαιρείται ποσοστό πενήντα τοις εκατό (50%) των δαπανών επιστημονικής και τεχνολογικής έρευνας, ό­πως αυτές ορίζονται στην απόφαση του Υπουργού Βιομηχανίας Ενέρ­γειας και Τεχνολογίας 12962/3.11.1987 (ΦΕΚ 734Β/22.12.1987).
Οι δαπάνες που ορίζονται με την απόφαση αυτή, αφορούν στις εξής δρα­στηριότητες:

α. Μελέτη και εκπόνηση πρωτότυπων εργασιών, που έχουν σκοπό την προαγωγή της επιστημονικής γνώσης, σύμφωνα με γενικά παραδεκτές επιστημονικές θεωρίες ή την επεξεργασία νέων θεωριών, ικανών να γί­νουν αποδεκτές από την επιστημονική κοινότητα (επιστημονικές έρευ­νες).

β. Μελέτη και εκπόνηση συστηματικών εργασιών που βασίζονται σε υπάρχουσες γνώσεις (από την έρευνα ή από την πρακτική εμπειρία), με σκοπό την προεργασία για την παραγωγή νέων υλικών, προϊόντων ή δια­τάξεων (συσκευών, μηχανών, κατασκευών κ.λ.π.), την κατάρτιση νέων διαδικασιών συστημάτων ή υπηρεσιών ή την ουσιαστική βελτίωση αυ­τών που υπάρχουν για συγκεκριμένες εφαρμογές (τεχνολογικές έρευνες).

Επίσης, στις παραπάνω δραστηριότητες επιστημονικής και τεχνολογι­κής έρευνας περιλαμβάνονται ενδεικτικά και οι δραστηριότητες για:

α. κατάθεση αιτήσεων για χορήγηση διπλώματος ευρεσιτεχνίας στην Ελλάδα και το εξωτερικό, αναζήτηση συγγενών εφευρέσεων, υποστήριξη του νέου και της εφευρετικής δραστηριότητας των επινοημάτων (άρθρο 5 του Ν.1733/1987),

β. εκτέλεση κατασκευαστικών μελετών (ENGINEERING) για το τε­λικό προϊόν και την τελική διαμόρφωση του προϊόντος, ώστε να είναι εμπορεύσιμο, δοκιμαστική κατασκευή μικρής σειράς πρωτοτύπων,

γ. εκτέλεση βιομηχανικών σχεδίων (INDUSTRIAL DESIGN),

δ. σύνταξη τεχνικών προδιαγραφών για εξαρτήματα, υλικά, διατάξεις και προτύπων προδιαγραφών προϊόντων και μεθόδων εξέτασης και ελέγ­χου αυτών,

ε. οριστική διαμόρφωση του νέου εξοπλισμού, εργαλείων και των προδιαγραφών ελέγχου ποιότητας και παραγωγής,

στ. υλοποίηση έργων επίδειξης (DEMONSTRATION PROJECTS), εφόσον αυτά συνδυάζονται με δοκιμαστική εφαρμογή νέου προϊόντος ή μεθόδου παραγωγής,

ζ. εκτέλεση μελετών αγοράς και εμπορίας (MARKETING) νέων προϊόντων μιας επιχειρηματικής μονάδας.

Ενδεικτικά, ως τέτοιες δαπάνες αναφέρονται οι εξής:

α. εξοπλισμός εργαστηριακής υποδομής και εγκαταστάσεων ημιβιο­μηχανικών δοκιμών,

β. αμοιβές προσωπικού κάθε βαθμίδας (εξειδικευμένοι επιστήμονες, μεταπτυχιακοί σπουδαστές, τεχνικοί, διοικητικοί κ.λπ.), που απασχολού­νται στην εκτέλεση του έργου κατά το χρόνο διάρκειάς του,

γ. μετακινήσεις εσωτερικού και εξωτερικού για συνεργασία με εργα­στήρια, για συγκέντρωση πληροφοριών, ανακοίνωση αποτελεσμάτων σχετικών με ερευνητικό έργο που εκτελείται, εκτελέστηκε ή σχεδιάζεται για να εκτελεστεί, συμμετοχή σε σεμινάρια, συνέδρια, επιστημονικες συ­ναντήσεις κ.τ.λ..

δ. αναλώσιμα διάφορα (όπως π.χ. χημικά αντιδραστήρια, μικροεξαρ­τήματα και όργανα μιας χρήσης ή μικρού αριθμού χρήσεων),

ε. χρόνος απασχόλησης Η/Υ, αγορά πακέτων προγραμμάτων Η/Υ,

στ. δαπάνη για άδεια εκμετάλλευσης Διπλωμάτων Ευρεσιτεχνίας, τε­χνογνωσία κ.λπ., που έχει σχέση με την εκτέλεση του ερευνητικού έρ­γου,

ζ. ανάθεση σε ερευνητικά εργαστήρια του Δημόσιου τομέα ερευνητι­κού έργου (ή τμήματος) με σύμβαση,

η. δαπάνες που αφορούν υποχρεώσεις της επιχείρησης από την ίδια συμμετοχή σε ερευνητικά έργα ή προγράμματα που συγχρηματοδοτού­νται από το Δημόσιο (π.χ. Πρόγραμμα Ανάπτυξης Βιομηχανικής Ερευ­νας, Πρόγραμμα Συγχρηματοδότησης κ.τ.λ.) ή από την Ευρωπαϊκή Οικο­νομική Κοινότητα ή διεθνείς οργανισμούς.

Επισημαίνεται, ότι παρά το γεγονός ότι η δαπάνη του εξοπλισμού ερ­γα­στηριακής υποδομής και εγκαταστάσεων ημιβιομηχανικών δοκιμών θε­ωρείται επενδυτική δαπάνη που εκπίπτει ισόποσα από τα ακαθάριστα έσοδα τριών χρήσεων κατ εφαρμογή των διατάξεων της περ. ια της παρ.1 του άρθρου 31 του ν.[2238/1994](http://www.taxheaven.gr/laws/law/index/law/7), ποσοστό 50% της εν λόγω δαπάνης θα εκπίπτει εξολοκλήρου από τα καθαρά κέρδη της χρήσης εντός της οποίας πραγματοποιήθηκε, καθόσον στις διατάξεις της παρ.1 του άρθρου 10 του ν.[2992/2002](http://www.taxheaven.gr/laws/law/index/law/146) δεν υπάρχει ανάλογη ρύθμιση.

Το πιο πάνω ευεργέτημα (κίνητρο), αφορά όλες τις επιχειρήσεις που πραγματοποιούν τις εν λόγω δαπάνες, ανεξάρτητα με τη νομική μορφή με την οποία λειτουργούν (Α.Ε., Ε.Π.Ε., συνεταιρισμοί, εγκατεστημένα στη χώρα μας υποκαταστήματα αλλοδαπών επιχειρήσεων, προσωπικές εταιρίες, ατομικές επιχειρήσεις) και την κατηγορία των τηρουμένων βι­βλίων του Κ.Β.Σ..

Η αφαίρεση του 50% των πιο πάνω δαπανών θα γίνεται κατά ρητή δι­ατύπωση του νόμου από τα καθαρά κέρδη που προσδιορίζονται σύμφωνα με τις διατάξεις του ν.[2238/1994](http://www.taxheaven.gr/laws/law/index/law/7). Επομένως, για τις επιχειρήσεις που τη­ρούν βιβλία Γ κατηγορίας του Κ.Β.Σ. η αφαίρεση θα γίνεται από τα κέρ­δη που προκύπτουν μετά την λογιστική αναμόρφωση με τις ΜΗ ανα­γνωριζόμενες προς έκπτωση δαπάνες.

Δηλαδή, η διαλαμβανόμενη έκπτωση θα γίνεται εξωλογιστικά με την υποβολή της δήλωσης φορολογίας εισοδήματος του φυσικού ή νομικού προσώπου.
Επίσης, επειδή ο νόμος ορίζει ότι η αφαίρεση γίνεται από το καθαρό ει­σόδημα της επιχείρησης, συνάγεται ότι σε περίπτωση που υφίσταται υ­πόλοιπο ζημίας παρελθουσών χρήσεων για μεταφορά, θα γίνεται πρώτα ο συμψηφισμός της ζημίας αυτής και από το προκύπτον υπόλοιπο καθα­ρών κερδών θα γίνεται η αφαίρεση των υπόψη δαπανών.

Αν πρόκειται για Α.Ε., Ε.Π.Ε. ή συνεταιρισμό που έχει και αφορολό­γητα έσοδα ή εισοδήματα φορολογηθέντα κατ ειδικό τρόπο με εξά­ντληση της φορολογικής υποχρέωσης, η αφαίρεση του 50% των πιο πά­νω δαπανών θα γίνεται από τα κέρδη που προκύπτουν μετά την εφαρ­μογή των διατάξεων των παραγράφων 2 και 3 του άρθρου 106 του ν.[2238/1994](http://www.taxheaven.gr/laws/law/index/law/7).

Αν πρόκειται για κέρδη επιχείρησης με βιβλία Α ή Β κατηγορίας του Κ.Β.Σ., η αφαίρεση θα γίνεται από τα κέρδη που προκύπτουν με βάση τις διατάξεις των άρθρων 31 ή 32 του ν.[2238/1994](http://www.taxheaven.gr/laws/law/index/law/7) σε συνδυασμό με το άρ­θρο 33 του ίδιου νόμου.

Περαιτέρω, οι επιχειρήσεις που θα μειώσουν τα φορολογητέα κέρδη τους με τις πιο πάνω δαπάνες πρέπει να έχουν ήδη καταχωρήσει αυτές στα βιβλία τους.

Επομένως, ο έλεγχος δεν θα αναγνωρίζει τη μείωση των φορολογη­τέων κερδών που έχει κάνει η επιχείρηση με βιβλία Β ή Γ κατηγορίας του Κ.Β.Σ., όταν διαπιστώνει ότι δεν έχουν ενημερωθεί τα βιβλία της με τα πιο πανω ποσά.

Επίσης, σύμφωνα με τις διατάξεις του δεύτερου εδαφίου της παρα­γράφου 1 του άρθρου αυτού, σε περίπτωση κατά την οποία, μετά τη μεί­ωση των φορολογητέων κερδών της επιχείρησης, με τις πιο πάνω δαπά­νες προκύπτει ζημία, αυτή μεταφέρεται για συμψηφισμό με τα κέρδη των πέντε επόμενων οικονομικών ετών, εφόσον πληρούνται οι προϋποθέσεις της παραγράφου 3 του άρθρου 4 του ν.[2238/1994](http://www.taxheaven.gr/laws/law/index/law/7), (τήρηση από την επι­χεί­ρηση κατά τα έτη αυτά, επαρκών και ακριβών βιβλίων).

Τέλος, επειδή ο νόμος ορίζει ότι η αφαίρεση των εν λόγω δαπανών, γίνεται από τα φορολογητέα κέρδη της επιχείρησης, συνάγεται, ότι σε περίπτωση κατά την οποία σε κάποια χρήση η επιχείρηση δεν έχει φορο­λογητέα κέρδη αλλά ζημία, τότε αυτή δεν δικαιούται να προσαυξήσει τη ζημία της με το 50% των πιο πάνω δαπανών.

Τα ανωτέρω έχουν εφαρμογή σύμφωνα με την παρ.2 του άρθρου αυ­τού για δαπάνες επιστημονικής και τεχνολογικής έρευνας που πραγματο­ποι­ούνται από την 1η Ιανουαρίου 2002 μέχρι την 31η Δεκεμβρίου 2004.

2. Με τις παραγράφους 3 και 4 του άρθρου αυτού αντικαθίστανται το τέταρτο εδάφιο της περίπτωσης δ της παραγράφου 1 του άρθρου 8 και το έκτο εδάφιο της υποπερίπτωσης γγ της περίπτωσης α της παραγράφου 1 του άρθρου 31 του Κώδικα Φορολογίας Εισοδήματος. Με τις νέες διατά­ξεις προσθέτονται στους δωρεοδόχους, προς τους οποίους οι δωρεές εκ­πίπτουν από το εισόδημα των δωρητών- φυσικών προσώπων ή από τα ακαθάριστα έσοδα των δωρητριών επιχειρήσεων, οι ερευνητικοί και τε­χνολογικοί φορείς που διέπονται από τις διατάξεις του ν.1514/1985, όπως τροποποιήθηκε με το ν.2919/2001 (ΦΕΚ Α128) και τα ερευνητικά κέ­ντρα που αποτελούν ημεδαπά νομικά πρόσωπα ιδιωτικού δικαίου μη κερδοσκοπικού χαρακτήρα και έχουν συσταθεί νόμιμα.

Οι πιο πάνω ερευνητικοί και τεχνολογικοί φορείς, με βάση το άρθρο 25 του ν.1514/1985, συνιστώνται, ενοποιούνται, χωρίζονται, μεταφέρο­νται (ολικά ή μερικά), μετατρέπονται και καταργούνται με προεδρικά δι­ατάγματα, που εκδίδονται με πρόταση του Υπουργού Ανάπτυξης και γνώμη του Ε.Σ.Ε.Τ. Μπορεί να έχουν οποιαδήποτε μορφή, δηλαδή να έ­χουν τη μορφή δημόσιας υπηρεσίας ή ν.π.δ.δ. ή ν.π.ι.δ.

Οι ερευνητικοί και τεχνολογικοί φορείς του ν.1514/1985 διακρίνονται ως εξής:

1.Εθνικά Ερευνητικά Κέντρα

2.Ανεξάρτητα Ερευνητικά Ινστιτούτα

3.Ειδικά ερευνητικά κέντρα και ινστιτούτα

4.Ακαδημαϊκά ερευνητικά κέντρα και ινστιτούτα

5.Ανεξάρτητα ακαδημαϊκά ερευνητικά ινστιτούτα

6.Κέντρα τεχνολογικής έρευνας

7.Μεταπτυχιακά ινστιτούτα

Τα ερευνητικά κέντρα που δε διέπονται από τις διατάξεις του ν.1514/1985, προκειμένου να αναγνωρίζονται ως εκπεστέες οι δωρεές προς αυτά πρέπει α)να είναι ημεδαπά νομικά πρόσωπα ιδιωτικού δικαίου μη κερδοσκοπικού χαρακτήρα και β)να έχουν ως κύριο σκοπό την επι­στημονική και τεχνολογική έρευνα, σε συνδυασμό με την πειραματική ανάπτυξη και επίδειξη, καθώς και τη διάδοση και εφαρμογή των αποτε­λεσμάτων της έρευνας, μέσω της οικονομικής εκμετάλλευσης των απο­τελεσμάτων είτε από τα ίδια ή και τους εργαζόμενους σε αυτά είτε από τρίτους.

Τα παραπάνω ισχύουν για δωρεές που γίνονται από τη δημοσίευση του νόμου στην Εφημερίδα της Κυβερνήσεως, δηλαδή από 20-3-2002 και μετά.

**Άρθρο 12**

**Εγκατάσταση αλλοδαπών εμποροβιομηχανικών
εταιρειών στην Ελλάδα**

1. Με τις διατάξεις της παραγράφου 1 του άρθρου αυτού καταργείται-μεταξύ άλλων- και η απαλλαγή από το φόρο εισοδήματος για τις αλλο­δαπές εμποροβιομηχανικές εταιρείες οι οποίες εγκαθίστανται βάσει του α.ν.89/1967 στην Ελλάδα από την 1η Ιανουαρίου 2002 και μετά.
Διευκρινίζεται, ότι για την εφαρμογή των πιο πάνω διατάξεων, χρόνος εγκατάστασης των αλλοδαπών εταιρειών στην Ελλάδα, λαμβάνεται η ημερομηνία υπογραφής της σχετικής άδειας εγκατάστασης από τον Υ­πουργό Οικονομίας και Οικονομικών (Ε.4230/85/ΠΟΛ.100/26.3.1987 εγκύκλιός μας).

2. Περαιτέρω, με τις διατάξεις της παραγράφου 2 του κοινοποιούμε­νου άρθρου ορίζεται, ότι για τις αλλοδαπές εμποροβιομηχανικές εται­ρείες που έχουν ήδη εγκατασταθεί στην Ελλάδα με τις διατάξεις του α.ν. 89/1967, μέχρι και την 31η Δεκεμβρίου 2001, η απαλλαγή από το φόρο εισοδήματος που προβλέπεται από τις διατάξεις του νόμου αυτού, εξακο­λουθούν να ισχύουν μέχρι και την 31η Δεκεμβρίου 2005. Κατά συνέπεια, τα κέρδη που θα πραγματοποιούν οι πιο πάνω εταιρείες από την 1η Ια­νουαρίου 2006 και μετά και τα οποία θα προκύπτουν από τη μόνιμη ε­γκατάστασή τους στην Ελλάδα, θα υπόκεινται στο φόρο εισοδήματος με βάση τις γενικές διατάξεις φορολογίας εισοδήματος.

Επισημαίνεται, ότι τα ανωτέρω δεν έχουν εφαρμογή για ναυτιλιακές επιχειρήσεις.

**Άρθρο 13**

**Ρυθμίσεις στη φορολογία εισοδήματος**

**φυσικών και νομικών προσώπων**

1. Με την παράγραφο 4 του άρθρου 13 του κοινοποιούμενου νόμου αντικαθίστανται τα πέμπτο και έκτο εδάφια της παραγράφου 7 του άρ­θρου 9 του Κώδικα Φορολογίας Εισοδήματος. Με τις νέες διατάξεις επε­κτείνεται η παρεχόμενη έκπτωση 2,5% κατά την εφάπαξ καταβολή στο συνολικό ποσό του φόρου και των λοιπών συμβεβαιούμενων με αυτό ο­φειλών και όταν αυτά βεβαιώνονται σε μία δόση. Επίσης, όταν η δή­λωση υποβάλλεται ηλεκτρονικά μέσω του διαδικτύου, εκτός από την πιο πάνω έκπτωση, παρέχεται επιπλέον έκπτωση δυόμισι τοις εκατό (2,5%) στο συνολικό ποσό της οφειλής και μέχρι του ποσού των εκατό δεκαο­κτώ (118) ευρώ, ανεξάρτητα από τον αριθμό των δόσεων.
Οι διατάξεις αυτής της παραγράφου, σύμφωνα με την παράγραφο 6 του άρθρου 13 του κοινοποιούμενου νόμου, εφαρμόζονται για τα εισοδήματα που δηλώνονται με τις δηλώσεις φορολογίας εισοδήματος οικονομικού έτους 2002 και μετά.

2. Με την παράγραφο 5 του άρθρου 13 του κοινοποιούμενου νόμου προστίθενται δύο εδάφια στην παράγραφο 4 του άρθρου 62 του Κώδικα Φορολογίας Εισοδήματος. Με τις νέες διατάξεις προβλέπεται η μη υπο­βολή των δικαιολογητικών δαπανών (ασφαλιστικές εισφορές, δωρεές κ.λ.π.) που συνυποβάλλονται με τη δήλωση φορολογίας εισοδήματος φυσικών προσώπων, όταν η δήλωση υποβάλλεται ηλεκτρονικά μέσω δι­αδικτύου. Η διαδικασία και ο τρόπος ελέγχου αυτών των δικαιολογητι­κών καθώς και κάθε άλλη σχετική λεπτομέρεια που είναι αναγκαία θα καθορισθεί με απόφαση του Υπουργού Οικονομίας και Οικονομικών.

Οι διατάξεις αυτής της παραγράφου, σύμφωνα με την παράγραφο 6 του άρθρου 13 του κοινοποιούμενου νόμου, εφαρμόζονται για δηλώσεις φορολογίας εισοδήματος οικονομικού έτους 2002 και μετά.
Τέλος, για θέματα επιστροφής φόρου πάνω από 1.500 ΕΥΡΩ από την εκ­καθάριση των δηλώσεων οικον. έτους 2002, που υποβλήθηκαν ηλεκτρο­νικά μέσω διαδικτύου, χορήγησης αντιγράφων φορολογικής δήλωσης και των συνυποβαλλόμενων εντύπων Ε2, Ε3 και Ε9, καθώς και διαφόρων πι­στοποιητικών ή βεβαιώσεων, σημειώνεται ότι έχει εκδοθεί η 1046552/947/Α0012/ΠΟΛ.1169/30-5-2002 διαταγή.

3. Με την παράγραφο 7 του άρθρου 13 του κοινοποιούμενου νόμου προστίθεται περίπτωση στ στην παράγραφο 4 του άρθρου 45 του Κώδικα Φορολογίας Εισοδήματος (ν.[2238/1994](http://www.taxheaven.gr/laws/law/index/law/7)).

Με τις νέες διατάξεις ορίζεται ότι δε θεωρείται εισόδημα από μισθω­τές υπηρεσίες και δεν υπόκειται σε φόρο εισοδήματος η καταβαλλόμενη, σύμφωνα με τις διατάξεις του άρθρου 20 του ν.2026/1992 που αντικατέ­στησαν τις διατάξεις της παραγράφου 3 του άρθρου 58 του ν.1943/1991, μηνιαία αποζημίωση για οδοιπορικά έξοδα στους υπαλλήλους που, σύμ­φωνα με τις διατάξεις του άρθρου 6 του ν.1878/1990, του άρθρου 2 του ν.1895/1990 και της δεύτερης παραγράφου του άρθρου 3 του ν.1895/1990, όπως αυτή αντικαταστάθηκε με το άρθρο 39 του ν.1968/1991, διατίθενται για τη γραμματειακή εξυπηρέτηση των βουλευ­τών και των Ελλήνων βουλευτών του Ευρωπαϊκού Κοινοβουλίου, καθώς και στους υπαλλήλους και αστυνομικούς που διατίθενται στα γραφεία των κομμάτων που εκπροσωπούνται στη Βουλή.

Οι διατάξεις της παραγράφου 7 του κοινοποιούμενου νόμου, σύμ­φωνα με την παράγραφο 8 του άρθρου 13 του κοινοποιούμενου νόμου, ισχύουν για αποζημιώσεις που καταβάλλονται στους δικαιούχους από την 1η Ιανουαρίου 2002 και μετά.

4. Με την παράγραφο 9 του άρθρου 13 του κοινοποιούμενου νόμου αντικαθίστανται τα τέταρτο και πέμπτο εδάφια της παραγράφου 4 του άρθρου 61 του Κώδικα Φορολογίας Εισοδήματος.

Με τις νέες διατάξεις ορίζεται ότι σε περίπτωση απόρριψης της ανά­κλησης επιδίδεται από τον προϊστάμενο της δημόσιας οικονομικής υπη­ρεσίας, με απόδειξη, γνωστοποίηση αυτής στο φορολογούμενο, ο οποίος μπορεί να την προσβάλει ενώπιον του διοικητικού πρωτοδικείου, μέσα στην προθεσμία του άρθρου 66 του ν.[2717/1999](http://www.taxheaven.gr/laws/law/index/law/105). Αν η ανακλητική δή­λωση υποβληθεί σε χρόνο μεταγενέστερο του οικείου οικονομικού έτους, ο προϊστάμενος της δημόσιας οικονομικής υπηρεσίας υποχρεούται να γνωστοποιήσει στο φορολογούμενο, με απόδειξη, ότι η ανάκληση δεν γί­νεται δεκτή λόγω παρόδου του οικείου οικονομικού έτους και ο φορολο­γούμενος μπορεί να προσφύγει κατά της γνωστοποίησης αυτής ενώπιον του διοικητικού πρωτοδικείου, το οποίο αποφαίνεται στην ουσία, μέσα στην προθεσμία του άρθρου 66 του ν.[2717/1999](http://www.taxheaven.gr/laws/law/index/law/105).

Με τις παραπάνω διατάξεις γίνεται εναρμόνιση των φορολογικών δια­τάξεων, αναφορικά με την προθεσμία ασκήσεως προσφυγής από το φο­ρολογούμενο ενώπιον του διοικητικού πρωτοδικείου σε περίπτωση α­πόρριψης της ανακλητικής δηλώσεώς του, με τις αντίστοιχες προθε­σμίες που τάσσονται στο άρθρο 66 του Κώδικα Διοικητικής Δικονομίας (ν.[2717/1999](http://www.taxheaven.gr/laws/law/index/law/105)-ΦΕΚ 97Α). Υπενθυμίζεται ότι η προθεσμία αυτή που προ­βλέπεται από το άρθρο 66 του ν.[2717/1999](http://www.taxheaven.gr/laws/law/index/law/105) είναι εξήντα (60) ημέρες.

Η διάταξη αυτής της παραγράφου ισχύει από τη δημοσίευση του νό­μου στην Εφημερίδα της Κυβερνήσεως, δηλαδή από 20 Μαρτίου 2002 και μετά.

5. Με την παράγραφο 10 του άρθρου 13 του κοινοποιούμενου νόμου προστίθεται νέο όγδοο (εκ παραδρομής αναφέρεται στο κείμενο έβδομο εδάφιο) εδάφιο στο τέλος της παραγράφου 4 του άρθρου 61 του Κώδικα Φορολογίας Εισοδήματος.

Με τη νέα διάταξη ορίζεται ότι, αν ο φορολογούμενος λάβει το εκκα­θαριστικό σημείωμα μετά την 31η Δεκεμβρίου του οικείου οικονομικού έτους, η ανάκληση γίνεται μέσα στην προθεσμία του άρθρου 66 του ν.[2717/1999](http://www.taxheaven.gr/laws/law/index/law/105).

Η νέα ρύθμιση καλύπτει νομοθετικά την περίπτωση λήψης του εκκα­θαριστικού σημειώματος από το φορολογούμενο μετά τη λήξη του οι­κείου οικονομικού έτους, για διάφορους λόγους που αφορούν την αρμό­δια υπηρεσία. Στην περίπτωση αυτή, ο φορολογούμενος δύναται να ανα­καλέσει τη δήλωσή του στην προθεσμία που ορίζεται στο άρθρο 66 του Κώδικα Διοικητικής Δικονομίας, δηλαδή εντός εξήντα (60) ημερών.
Η διάταξη αυτής της παραγράφου ισχύει από τη δημοσίευση του νόμου στην Εφημερίδα της Κυβερνήσεως, δηλαδή από 20 Μαρτίου 2002 και μετά.

6. Με τις διατάξεις της παραγράφου 11 αυτού του άρθρου ορίζεται ό­τι, τα μέλη του αλλοδαπού προσωπικού της Τράπεζας Εμπορίου και Α­νάπτυξης του Ευξείνου Πόντου, απαλλάσσονται από την υποχρέωση υ­ποβολής δήλωσης φορολογίας εισοδήματος, όταν είναι κύριοι ή κάτοχοι επιβατικού αυτοκινήτου ιδιωτικής χρήσης, μοτοσικλέτας, κότερου ή θα­λαμηγού ή ακάτου ή αεροσκάφους ή αυτοκινήτου τύπου JEEP ή σκαφών αναψυχής, καθώς και όταν έχουν στη διάθεσή τους για τις ατομικές ή οι­κογενειακές τους ανάγκες τα παραπάνω μεταφορικά μέσα, τα οποία ανή­κουν είτε στη σύζυγό τους είτε στα μέλη που τους βαρύνουν.

Επίσης, τα πρόσωπα αυτά απαλλάσσονται από το τεκμήριο απόκτη­σης και διαβίωσης των παραπάνω περιουσιακών στοιχείων. Επίσης δεν υποχρεούνται στην προσκόμιση της βεβαίωσης που προβλέπεται από την παράγραφο 10 του άρθρου 81 του Κ.Φ.Ε. (ν.[2238/1994](http://www.taxheaven.gr/laws/law/index/law/7)), δηλαδή στην περίπτωση σύνταξης συμβολαιογραφικών εγγράφων για τη μεταβίβαση της κυριότητας ολικά ή μερικά ή της σύστασης άλλου εμπράγματου δι­καιώματος στα περιουσιακά αυτά στοιχεία.

Οι διατάξεις αυτές ισχύουν από την έναρξη ισχύος του ν.2707/1999, δηλαδή από τότε που ισχύει η συμφωνία έδρας της Τράπεζας Εμπορίου και Ανάπτυξης του Ευξείνου Πόντου.

7. Με την παράγραφο 13 του άρθρου αυτού προβλέπεται για τη χρήση 2002 η μείωση του συντελεστή φορολογίας εισοδήματος ορισμένων επι­χειρήσεων ως αντιστάθμισμα της αύξησης από τις επιχειρήσεις αυτές της απασχόλησης κατά την ίδια πιο πάνω χρήση σε σχέση με την προηγού­μενη διαχειριστική περίοδο.

Ειδικότερα, με τις νέες αυτές διατάξεις προβλέπεται, ότι αποκλειστικά για τη χρήση 2002 (οικ. έτος 2003), ο συντελεστής φορολογίας εισοδή­ματος των ημεδαπών ανωνύμων εταιρειών, των εταιρειών περιορισμένης ευθύνης, των πιστωτικών ιδρυμάτων που λειτουργούν με τη μορφή αμι­γούς πιστωτικού συνεταιρισμού του ν.1667/1986 (ΦΕΚ 196Α) καθώς και των εγκατεστημένων στη χώρα μας υποκαταστημάτων αλλοδαπών επι­χειρήσεων, από τριάντα πέντε τοις εκατό (35%) που ισχύει για τα εισο­δήματα οικονομικού έτους 2003 και των επόμενων μειώνεται σε τριάντα τέσσερα τοις εκατό (34%), εφόσον η απασχόληση έναντι της προηγούμε­νης χρήσης, δηλαδή της χρήσης 2001, αυξηθεί κατά πέντε τοις εκατό (5%), ή τριάντα τρία τοις εκατό (33%), εφόσον η απασχόληση έναντι της ίδιας πιο πάνω χρήσης αυξηθεί κατά δέκα τοις εκατό (10%) ή τριάντα δύο και πενήντα τοις εκατό (32,50%), εφόσον η απασχόληση έναντι της προηγούμενης και πάλι χρήσης αυξηθεί κατά δώδεκα και πενήντα τοις εκατό (12,50%).

Από τη διατύπωση των πιο πάνω διατάξεων συνάγεται, ότι του ευερ­γετήματος του μειωμένου συντελεστή φορολογίας σε περίπτωση αύξη­σης του προσωπικού, μπορούν να τύχουν τα κέρδη των πιο πάνω νομι­κών προσώπων που αφορούν στο οικ. έτος 2003, ανεξάρτητα του χρόνου κλεισίματος του ισολογισμού (π.χ. 30 Ιουνίου 2003).

Η μείωση του φόρου εισοδήματος, όπως ο φόρος αυτός προκύπτει με τη χρήση των πιο πάνω μειωμένων συντελεστών φορολογίας εισοδήμα­τος κατά περίπτωση, δεν μπορεί να είναι μεγαλύτερη των δεκαπέντε χι­λιάδων (15.000) ευρώ για κάθε νεοπροσληφθέντα από την επωφελού­μενη επιχείρηση μέσα στη χρήση 2002 εργαζόμενο.

Επισημαίνεται, ότι όσες από τις επιχειρήσεις φορολογηθούν τελικά για τα κέρδη τους οικονομικού έτους 2003 (χρήση 2002) με μειωμένο συντελε­στή σύμφωνα με τα προαναφερόμενα, δεν πρέπει να προβούν σε μείωση του προσωπικού τους κατά τη χρήση 2003 (οικ. έτος 2004).
Είναι αυτονόητο, ότι για την εφαρμογή του όρου αυτού θα εκδίδεται προσωρινό φύλλο ελέγχου οικ. έτους 2003, εφόσον ο έλεγχος φορολο­γίας εισοδήματος ενεργείται πριν από τη λήξη της διαχειριστικής περιό­δου που ακολουθεί αυτή της οποίας τα κέρδη φορολογήθηκαν (προσω­ρινά) με το μειωμένο συντελεστή.

Με το τελευταίο εδάφιο των κοινοποιούμενων πιο πάνω διατάξεων προβλέπεται η έκδοση απόφασης του Υπουργού Οικονομικών (νυν Οι­κονομίας και Οικονομικών) με την οποία θα καθορίζεται ο όρος της α­πασχόλησης, οι προϋποθέσεις εφαρμογής αυτών καθώς και κάθε άλλη αναγκαία λεπτομέρεια. Μετά την έκδοση της απόφασης αυτής θα δοθούν και οδηγίες για την ορθή εφαρμογή της.

8. Με τις διατάξεις της παραγράφου 14 του ίδιου άρθρου αντικαθί­σταται η περίπτωση γ της παραγράφου 13 του άρθρου 2 του ν.2598/1998. Σύμφωνα με τις νέες διατάξεις από το συνολικό εισόδημα του φορολο­γουμένου αφαιρείται η αξία των ακινήτων που μεταβιβάζονται στην Ε­ταιρία «Οργανωτική Επιτροπή Ολυμπιακών Αγώνων - Αθήνα 2004 Α.Ε.» καθώς και τα χρηματικά ποσά που καταβάλλονται λόγω δωρεάς ή χορηγίας σε αυτήν, για τα οποία χρηματικά ποσά δεν απαιτείται η διαδι­κασία της κατάθεσής τους σε ειδικό λογαριασμό της εταιρείας στο Τα­μείο Παρακαταθηκών και Δανείων ή σε Τράπεζα που λειτουργεί νόμιμα στην Ελλάδα.

Επιπλέον με τις ίδιες διατάξεις ορίζεται ότι δεν απαιτείται παρακρά­τηση φόρου για τις παραπάνω δωρεές ή χορηγίες προκειμένου αυτές να αφαιρεθούν από το εισόδημα του φορολογουμένου. Οι διατάξεις αυτές ισχύουν για δωρεές ή χορηγίες που πραγματοποιούνται από την 1η Ο­κτωβρίου 2000 και μετά.

9. Mε την παράγραφο 15 του άρθρου αυτού αντικαταστάθηκε η περί­πτωση στ της παραγράφου 13 του άρθρου 2 του ν.2598/1998 .

Με τις νέες διατάξεις ορίζεται, ότι η αξία των χορηγιών και των δω­ρεών που πραγματοποιούν οι επιχειρήσεις προς την Εταιρεία (Οργανω­τική Επιτροπή Ολυμπιακών Αγώνων - Αθήνα 2004 Α.Ε.) εκπίπτει, είτε από τα ακαθάριστα έσοδα της διαχειριστικής περιόδου, εντός της οποίας πραγματοποιήθηκαν οι χορηγίες ή δωρεές, είτε τμηματικά και ισόποσα από τα ακαθάριστα έσοδα της ίδιας χρήσης και των τεσσάρων επομένων. Για την έκπτωση της αξίας των χρηματικών δωρεών απαιτείται: α) διπλό­τυπη απόδειξη είσπραξης του ποσού της δωρεάς, η οποία εκδίδεται από την Εταιρεία και β) βεβαίωση της Εταιρείας, από την οποία να προκύπτει η αποδοχή της δωρεάς και η καταχώριση του ποσού αυτής στα επίσημα βιβλία της Εταιρείας. Για την εφαρμογή των παραπάνω, ως χορηγία θεω­ρείται κάθε δαπάνη για την απόκτηση ιδίως δικαιωμάτων χρήσης Ολυ­μπιακών συμβόλων, εμβλημάτων και σημάτων. Ως χορηγία θεωρούνται, επίσης, και τα συναφή έξοδα προβολής των χορηγών, είτε στο χώρο διε­ξαγωγής των Αγώνων είτε σε άλλους χώρους. Με κοινή απόφαση των Υπουργών Εθνικής Οικονομίας, Οικονομικών και Πολιτισμού καθορίζο­νται οι κατηγορίες των εξόδων προβολής που εμπίπτουν στην έννοια της χορηγίας, καθώς και τα δικαιολογητικά για την έκπτωση της αξίας των χορηγιών από τα ακαθάριστα έσοδα των επιχειρήσεων.

Από τις πιο πάνω διατάξεις προκύπτει, ότι από τα ακαθάριστα έσοδα των επιχειρήσεων εκπίπτουν οι δωρεές προς την «Οργανωτική Επιτροπή Ολυμπιακών Αγώνων - Αθήνα 2004 Α.Ε.», ανεξάρτητα αν αυτές είναι σε είδος ή χρήμα, καθόσον στο πρώτο εδάφιο των υπόψη διατάξεων δεν τί­θεται κανένας περιορισμός.

Περαιτέρω προκύπτει, ότι οι πιο πάνω διατάξεις ως νεώτερες και ειδι­κότερες κατισχύουν των διατάξεων του ν.[2238/1994](http://www.taxheaven.gr/laws/law/index/law/7) «Κύρωση του Κώ­δικα Φορολογίας Εισοδήματος» για την έκπτωση από τα ακαθάριστα έ­σοδα των επιχειρήσεων των χορηγιών και δωρεών προς την «ΟΕΟΑ - Αθήνα 2004 Α.Ε» και επομένως δεν απαιτείται η τήρηση των προϋποθέ­σεων του άρθρου 31 του ν.[2238/1994](http://www.taxheaven.gr/laws/law/index/law/7). Κατά συνέπεια, οι πιο πάνω χορη­γίες ή δωρεές σε χρήμα δεν θα υπόκεινται σε παρακράτηση φόρου και δεν ισχύει η διαδικασία της κατάθεσης στο Ταμείο Παρακαταθηκών και Δανείων ή σε τραπεζικό λογαριασμό.

Τα παραπάνω αναφέρονται και στην εισηγητική έκθεση των διατά­ξεων της παραγράφου 15 του άρθρου 13 του ν.[2992/2002](http://www.taxheaven.gr/laws/law/index/law/146), σύμφωνα με την οποία, για την έκπτωση αυτή δεν θα έχουν εφαρμογή οι προϋποθέ­σεις που προβλέπονται από το άρθρο 31 του Κώδικα Φορολογίας Εισο­δήματος για την έκπτωση από τα ακαθάριστα έσοδα των επιχειρήσεων των δωρεών που πραγματοποιούν σε Ιερούς Ναούς, κοινωφελή ιδρύ­ματα, αθλητικά σωματεία κλπ. νομικά πρόσωπα.

Εξάλλου, με τις υπόψη διατάξεις του κοινοποιούμενου νόμου ορίζεται διαφορετική διαδικασία και προϋποθέσεις από αυτές του άρθρου 31 του ν.[2238/1994](http://www.taxheaven.gr/laws/law/index/law/7) για την αναγνώριση των εκπεστέων δωρεών ή χορηγιών προς την εταιρεία από τα ακαθάριστα έσοδα των επιχειρήσεων. Ειδικό­τερα, απαιτούνται:

α) διπλότυπη απόδειξη είσπραξης του ποσού της δωρεάς, η οποία εκ­δίδεται από την ΟΕΟΑ - ΑΘΗΝΑ 2004 Α.Ε., και

β) βεβαίωση της ΟΕΟΑ - ΑΘΗΝΑ 2004 Α.Ε. από την οποία να προ­κύπτει η αποδοχή της δωρεάς και η καταχώριση του ποσού αυτής στα ε­πίσημα βιβλία της.

Τα ανωτέρω ισχύουν, σύμφωνα με την παράγραφο 16 του άρθρου αυ­τού του κοινοποιούμενου νόμου, για χορηγίες ή δωρεές που πραγματο­ποιούνται από την 1η Οκτωβρίου 2000 και μετά.

10. Με την παράγραφο 17 του άρθρου αυτού ορίζεται, ότι τα πάσης φύσεως έσοδα της Διεθνούς Ολυμπιακής Επιτροπής όπως επίσης και της Διεθνούς Παραολυμπιακής Επιτροπής, που προκύπτουν στην Ελλάδα λόγω της διεξαγωγής των Ολυμπιακών και Παραολυμπιακών Αγώνων, απαλλάσσονται παντός άμεσου φόρου υπέρ του Δημοσίου ή οποιουδή­ποτε τρίτου.

Επομένως, στα δικαιώματα που τυχόν θα καταβληθούν στη ΔΟΕ κα­θώς και στην Διεθνή Παραολυμπιακή Επιτροπή δεν θα γίνεται καμία πα­ρακράτηση φόρου εισοδήματος, αλλά θα καταβάλλονται ελεύθερα φό­ρου.

11. Με την παράγραφο 18 του άρθρου αυτού ορίζεται, ότι αλλοδαπές επιχειρήσεις, που έχουν ανακηρυχθεί ή θα ανακηρυχθούν επίσημοι διε­θνείς χορηγοί από τη Διεθνή Ολυμπιακή Επιτροπή (Δ.Ο.Ε.) και έχουν συνάψει ή θα συνάψουν σύμβαση με τη Δ.Ο.Ε. και την Οργανωτική Επι­τροπή Ολυμπιακών Αγώνων (Ο.Ε.Ο.Α.) - ΑΘΗΝΑ 2004, σύμφωνα με την οποία, έχουν αναλάβει την υποχρέωση, σε εκτέλεση των παραπάνω συμβατικών υποχρεώσεων, να παρέχουν υπηρεσίες και αγαθά στην Ο.Ε.Ο.Α. - ΑΘΗΝΑ 2004 για την τέλεση των Ολυμπιακών και Παραο­λυμπιακών Αγώνων 2004, απαλλάσσονται της φορολογίας εισοδήματος για το εισόδημα που αποκτούν από τις πιο πάνω υπηρεσίες ή αγαθά, ανε­ξάρτητα αν υπάρχει ή όχι διμερής σύμβαση για την αποφυγή της διπλής φορολογίας του εισοδήματος.

Λόγω της γενικής διατύπωσης των πιο πάνω διατάξεων, η απαλλαγή των αλλοδαπών επιχειρήσεων - διεθνών χορηγών από το φόρο εισοδήμα­τος στην Ελλάδα είναι γενική και κατά συνέπεια καταλαμβάνει τόσο τα εισοδήματα που θα αποκτήσουν αυτές από πηγή κείμενη στην Ελλάδα, όσο και από την απόκτηση μόνιμης εγκατάστασης στην Ελλάδα και ανε­ξάρτητα από το αν υπάρχει ή όχι διμερής σύμβαση για την αποφυγή της διπλής φορολογίας μεταξύ Ελλάδος και της χώρας που έχει την κατοικία της η αλλοδαπή επιχείρηση - χορηγός.

Οι εν λόγω απαλλακτικές διατάξεις, που ως φορολογικές ερμηνεύο­νται στενά, καθιερώνουν υποκειμενική απαλλαγή και συνεπώς καταλαμ­βάνουν, περιοριστικά, το εισόδημα των επίσημων διεθνών χορηγών, που προκύπτει από την εκτέλεση των υπηρεσιών και αγαθών που αυτοί παρέ­χουν απευθείας (και όχι μέσω άλλων εταιρειών, έστω και του ιδίου ομί­λου) στην «Ο.Ε.Ο.Α.- ΑΘΗΝΑ 2004 Α.Ε.».

Περαιτέρω, η υποχρέωση υποβολής δήλωσης φορολογίας εισοδήμα­τος από τις πιο πάνω αλλοδαπές επιχειρήσεις δεν συνδέεται με την ύπαρ­ξη ή όχι φορολογητέων κερδών. Δεδομένου δε ότι ο έλεγχος των λοιπών φορολογικών υποχρεώσεων (Φ.Μ.Υ., παρακρατούμενοι φόροι, κ.λπ.) των υπόψη εταιρειών προϋποθέτει την υποβολή δήλωσης φορολο­γίας ει­σοδήματος, συνάγεται, ότι οι αλλοδαπές αυτές εταιρείες υπο­χρεούνται σε υποβολή δήλωσης φορολογίας εισοδήματος ανεξάρτητα αν το εισόδημα που αποκτούν από την εκτέλεση των συμβατικών τους υπο­χρεώσεων α­παλλάσσεται από το φόρο εισοδήματος. Άλλωστε, οι διατά­ξεις του άρ­θρου 107 του ν.[2238/1994](http://www.taxheaven.gr/laws/law/index/law/7), περί υποχρέων σε δήλωση, δεν εξαι­ρούν από την υποχρέωση υποβολής δήλωσης φορολογίας εισοδήμα­τος τα νομικά πρόσωπα - ημεδαπά ή αλλοδαπά - που, ενδεχόμενα, απαλ­λάσσονται από τη φορολογία εισοδήματος, για όλα ή ορισμένα εισοδή­ματά τους.

Τα ανωτέρω ισχύουν, σύμφωνα με την παράγραφο 19 του άρθρου αυ­τού του κοινοποιούμενου νόμου, για τα αγαθά και τις υπηρεσίες που πα­ρέχονται από τις αλλοδαπές επιχειρήσεις, από της συστάσεως της Ο.Ε.Ο.Α. - ΑΘΗΝΑ 2004, δηλαδή από 24.3.1998 (ν.2598/1998, ΦΕΚ 66Α), μέχρι 31.12.2004.

12. Με την παράγραφο 20 του άρθρου αυτού ορίζεται, ότι οι διατάξεις του άρθρου 17 του ν.2819/2000 καταλαμβάνουν και τους τόκους από ο­μόλογα του Ελληνικού Δημοσίου οι οποίοι καταβάλλονται από 1.1.2002 μέχρι και 31.12.2002. Επομένως, οι υπόψη τόκοι, όταν καταβάλλονται σε μόνιμους κατοίκους της αλλοδαπής, θα απαλλάσσονται από το φόρο ει­σοδήματος στο σύνολό τους, δηλαδή δεν θα γίνεται σε αυτούς η προβλε­πόμενη παρακράτηση φόρου, ενώ όταν θα καταβάλλονται σε κατοίκους της ημεδαπής, θα πραγματοποιείται η προβλεπόμενη παρακράτηση φό­ρου στο σύνολό τους, ανεξάρτητα από το χρονικό διάστημα που αυτοί είχαν στην κατοχή τους τα υπόψη ομόλογα. Όταν δικαιούχοι είναι τράπε­ζες ή ασφαλιστικές εταιρείες, ο παρακρατούμενος φόρος θα εκπίπτει στο σύνολό του από το φόρο που αναλογεί στο φορολογούμενο εισόδημά τους, μη εφαρμοζομένων, για το πιο πάνω χρονικό διάστημα, των διατά­ξεων του δεύτερου εδαφίου της περ. β της παρ.4 του άρθρου 109 του ν.[2238/1994](http://www.taxheaven.gr/laws/law/index/law/7).

**Άρθρο 14**

**Ρυθμίσεις στη φορολογία ναυτικών**

1. Με την παράγραφο 1 του άρθρου 14 του κοινοποιούμενου νόμου αντικαθίσταται το δεύτερο εδάφιο της παραγράφου 4 του άρθρου 9 του Κώδικα Φορολογίας Εισοδήματος

Με τις νέες διατάξεις ορίζεται ότι ο φόρος στις αμοιβές που αποκτούν οι αξιωματικοί του εμπορικού ναυτικού και το κατώτερο ημεδαπό πλή­ρωμα από την παροχή υπηρεσιών σε εμπορικά πλοία, υπολογίζεται με αναλογικό συντελεστή έξι τοις εκατό (6%) για τους αξιωματικούς και τρία τοις εκατό (3%) για το κατώτερο ημεδαπό πλήρωμα στις αμοιβές που αποκτώνται από 1η Ιανουαρίου 2002 και μετά.

2. Με την παράγραφο 2 του άρθρου 14 του κοινοποιούμενου νόμου προστίθεται εδάφιο στην παράγραφο 5 του άρθρου 9 του Κώδικα Φορο­λογίας Εισοδήματος.

Με τις νέες διατάξεις ορίζεται ότι οι διατάξεις της παραγράφου 5 του άρθρου 9 του Κώδικα Φορολογίας Εισοδήματος που αναφέρονται στον υπολογισμό του φόρου στο συνολικό καθαρό εισόδημα των αξιωματικών του εμπορικού ναυτικού όταν έχουν και άλλα εισοδήματα εφαρμόζονται και για τον υπολογισμό του φόρου στο συνολικό καθαρό εισόδημα του κατώτερου ημεδαπού πληρώματος του εμπορικού ναυτικού.

3. Με την παράγραφο 3 του άρθρου 14 του κοινοποιούμενου νόμου προστίθεται νέο προτελευταίο εδάφιο στην παράγραφο 4 του άρθρου 59 του Κώδικα Φορολογίας Εισοδήματος.

Με τις νέες διατάξεις ορίζεται ότι οι διατάξεις της παραγράφου 4 του άρθρου 59 του Κώδικα Φορολογίας Εισοδήματος που αναφέρονται στη διαδικασία απόδοσης του παρακρατούμενου φόρου από τις αμοιβές των αξιωματικών του εμπορικού ναυτικού εφαρμόζονται και για την απόδοση του παρακρατούμενου φόρου από τις αμοιβές του κατώτερου ημεδαπού πληρώματος του εμπορικού ναυτικού.

4. Οι διατάξεις των παραγράφων 1, 2 και 3 του άρθρου 14 του κοινο­ποιούμενου νόμου, σύμφωνα με τις διατάξεις της παραγράφου 4 του ί­διου άρθρου, ισχύουν για τα εισοδήματα που αποκτώνται από 1η Ιανου­αρίου 2002 και μετά.

**Άρθρο 15**

**Ρυθμίσεις στη φορολογία εισοδήματος επιχειρήσεων**

1. Με την παράγραφο 1 του άρθρου αυτού αντικαταστάθηκε η πρώτη περίοδος του πρώτου εδαφίου της περίπτωσης στ της παραγράφου 1 του άρθρου 55 του ν.[2238/1994](http://www.taxheaven.gr/laws/law/index/law/7).

Με τις νέες διατάξεις ορίζεται πλέον, ότι Δημόσιες υπηρεσίες, οργα­νισμοί τοπικής αυτοδιοίκησης, κοινωφελή ιδρύματα και νομικά πρόσωπα δημοσίου δικαίου γενικά, κατά την προμήθεια κάθε είδους αγαθών ή πα­ροχής υπηρεσιών από επιχειρήσεις, υποχρεούνται όπως, κατά την κατα­βολή ή την έκδοση της σχετικής εντολής πληρωμής της αξίας αυτών, πα­ρακρατούν φόρο εισοδήματος. **Δηλαδή, στις νέες διατάξεις δεν συμπε­ρι­λαμβάνονται πλέον στους υπόχρεους για παρακράτηση φόρου (1% για υγρά καύσιμα και τσιγάρα, 4% για λοιπά αγαθά και 8% για πα­ροχή υπη­ρεσιών), οι οργανισμοί και επιχειρήσεις κοινής ωφέλειας, καθώς και οι δημόσιες επιχειρήσεις ή εκμεταλλεύσεις.**

**Οι οργανισμοί αυτοί και επιχειρήσεις εξαιρέθηκαν από την υπο­χρέωση να παρακρατούν φόρο εισοδήματος για την αξία των πιο πά­νω προϊόντων που αγοράζουν ή τις υπηρεσίες που τους παρέχουν άλ­λες επιχειρήσεις για λόγους εξομοίωσης προς τις λοιπές επιχειρή­σεις του ιδιωτικού τομέα οι οποίες δεν προβαίνουν σε παρακράτηση, ού­τως ώστε να λειτουργούν όλες οι επιχειρήσεις κάτω από τις ίδιες συνθήκες**. Η ανάγκη δε αυτή κρί­νεται ακόμη πιο επιτακτική μετά την ακολουθούμενη οικονομική πολι­τική με βάση την οποία οι υπόψη δημό­σιες επιχειρήσεις και οργανισμοί μετατρέπονται σε ανώνυμες εταιρείες με απώτερο σκοπό την εισαγωγή τους και στο Χ.Α.Α. (π.χ. ΟΤΕ, ΔΕΗ κ.λ.π.).

Επειδή, σύμφωνα με τις πιο πάνω διατάξεις, η υποχρέωση παρακρά­τησης προκύπτει κατά την καταβολή ή την έκδοση της σχετικής εντολής πληρωμής, συνάγεται, ότι οι διατάξεις της παραγράφου αυτής ισχύουν για καταβολές που πραγματοποιούνται και αφορούν την προμήθεια κάθε είδους αγαθών ή παροχή υπηρεσιών, από την ημερομηνία δημοσίευσης του κοινοποιούμενου νόμου, δηλαδή από 20 Μαρτίου 2002 και μετά, α­νεξάρτητα αν τα σχετικά τιμολόγια έχουν εκδοθεί πριν από την παρα­πάνω ημερομηνία.

2. Με την παράγραφο 2 του άρθρου αυτού, καταργήθηκε το τρίτο ε­δάφιο της περίπτωσης στ της παραγράφου 1 του άρθρου 55 του ν.[2238/1994](http://www.taxheaven.gr/laws/law/index/law/7), με το οποίο, ως γνωστόν, προβλεπόταν η εξαίρεση ορισμέ­νων δημόσιων εταιρειών (ΟΛΥΜΠΙΑΚΗ ΑΕΡΟΠΟΡΙΑ Α.Ε., ΚΑΤΑ­ΣΤΗΜΑΤΑ ΑΦΟΡΟΛΟΓΗΤΩΝ ΕΙΔΩΝ, κ.λπ.) από την υποχρέωση πα­ρακράτησης των πιο πάνω φόρων καθόσον η εξαίρεση αυτή δεν είχε πλέον νόημα μετά την κατάργηση, σύμφωνα με τα πιο πάνω, της υπο­χρέωσης για παρακράτηση από όλες τις δημόσιες επιχειρήσεις.

3. Με την παράγραφο 3 του άρθρου αυτού προστέθηκε νέο εδάφιο στην παράγραφο 1 του άρθρου 107 του ν.[2238/1994](http://www.taxheaven.gr/laws/law/index/law/7) .

Με τις νέες διατάξεις του πιο πάνω εδαφίου ορίζεται, ότι υποχρεού­νται σε υποβολή δήλωσης φόρου εισοδήματος και τα αλλοδαπά νομικά πρόσωπα που έχουν ήδη στην κυριότητά τους ή θα περιέλθει σε αυτή α­κίνητο στην Ελλάδα, ανεξάρτητα αν προκύπτει ή όχι εισόδημα από το ακίνητο (ακίνητα) αυτό (αυτά).

Η ρύθμιση αυτή κρίθηκε απαραίτητη για τη διευκόλυνση έκδοσης του προβλεπόμενου από τις διατάξεις του άρθρου 81 του ν.[2238/1994](http://www.taxheaven.gr/laws/law/index/law/7) πιστο­ποιητικού που απαιτείται για τη μεταβίβαση του ακινήτου.

Σημειώνεται, ότι με την υποχρεωτική υποβολή της δήλωσης φορολο­γίας εισοδήματος από τα πιο πάνω αλλοδαπά νομικά πρόσωπα θα καθί­σταται πιο ευχερής και ο έλεγχος για την απόκτηση ή μη εισοδήματος, καθώς και η δήλωση αυτού από το αλλοδαπό νομικό πρόσωπο αφού θα είναι εύκολο στη φορολογούσα Αρχή να ζητήσει την προσκόμιση συγκε­κριμέ­νων λογαριασμών της ΔΕΗ κ.λπ..

4. Με την παράγραφο 4 του άρθρου αυτού αντικαταστάθηκε το πρώτο εδάφιο της περίπτωσης α της παραγράφου 2 του άρθρου 107 του ν.[2238/1994](http://www.taxheaven.gr/laws/law/index/law/7).

Με τις νέες διατάξεις ορίζεται, ότι η προθεσμία υποβολής της πιο πά­νω δήλωσης φορολογίας εισοδήματος των αλλοδαπών νομικών προ­σώπων που έχουν στην κυριότητά τους ακίνητο στην Ελλάδα, είναι ίδια με αυτή των λοιπών νομικών προσώπων της παραγράφου 1 του άρθρου 101 του ν.[2238/1994](http://www.taxheaven.gr/laws/law/index/law/7) (Α.Ε., ΕΠΕ, αλλοδαπές κ.λπ.), δηλαδή μέχρι τη δέ­κατη (10η) ημέρα του πέμπτου μήνα από την ημερομηνία λήξης της δια­χειριστικής περιόδου, για τα εισοδήματα που απόκτησαν μέσα σε αυτήν.

5. Οι διατάξεις των παραγράφων 3 και 4 του άρθρου αυτού ισχύουν από την ημερομηνία δημοσίευσης του κοινοποιούμενου νόμου, δηλαδή από 20 Μαρτίου 2002 και μετά και επομένως η υποχρέωση υποβολής δήλωσης των αλλοδαπών νομικών προσώπων που έχουν στην κατοχή τους ακίνητα, καταλαμβάνει τις δηλώσεις φορολογίας εισοδήματος οικο­νομικού έτους 2002 (χρήση 2001) και επομένων.

Με βάση τα οριζόμενα στην 1036263/10292/Β0012/[ΠΟΛ.1095/ 4.4.2001](http://www.taxheaven.gr/laws/circular/index/circular/2484) Α.Υ.Ο. τα οποία ισχύουν και για τα αλλοδαπά νομικά πρόσωπα που έχουν στην κυριότητά τους ακίνητο ευρισκόμενο στη Χώρα μας και ανεξάρτητα αν αποκτούν ή όχι εισόδημα από αυτό, αρμόδιος για την πα­ραλαβή των δηλώσεων και τον έλεγχό τους και γενικά για την επιβολή και βεβαίωση του φόρου είναι ο προϊστάμενος της ΔΟΥ που βρίσκεται το ακίνητο. Εξαιρετικά, όταν τα ακίνητα αποκτώνται από αλλοδαπές Α.Ε. και βρίσκονται στις περιοχές Αθηνών, Πειραιώς και Θεσσαλονίκης, αρμόδιος είναι ο προϊστάμενος της αντίστοιχης ΔΟΥ Ανωνύμων Εται­ριών.

6. Με την παράγραφο 5 του άρθρου 15 του κοινοποιούμενου νόμου, προστίθεται εδάφιο στην παράγραφο 1 του άρθρου 56 του Κώδικα Φο­ρολογίας Εισοδήματος.

Με τις νέες διατάξεις, προβλέπεται η εξαίρεση από την υποχρέωση παρακράτησης φόρου εισοδήματος επί των επιδοτήσεων ή επιχορηγή­σεων επί της παραγωγής, που καταβάλλονται από τον Οργανισμό Πλη­ρωμών και Ελέγχου Κοινοτικών Ενισχύσεων Προσανατολισμού και Εγ­γυήσεων (Ο.Π.Ε.Κ.Ε.Π.Ε.), δυνάμει καθεστώτων στήριξης, σε φυσικά ή νομικά πρόσωπα οποιασδήποτε μορφής που ασχολούνται με την παρα­γωγή φυτικών ή ζωϊκών προϊόντων και οι οποίες βαρύνουν τον Ειδικό Λογαριασμό Εγγυήσεων Γεωργικών Προϊόντων (Ε.Λ.Ε.Γ.Ε.Π.).

Οι διατάξεις αυτής της παραγράφου, σύμφωνα με την παράγραφο 6 του άρθρου 15 του κοινοποιούμενου νόμου, εφαρμόζονται για ποσά επι­δοτήσεων ή επιχορηγήσεων που καταβάλλονται στους δικαιούχους από την 1η Δεκεμβρίου 2001 και μετά.

7. Με την παράγραφο 9 του άρθρου αυτού παρατείνεται για δύο χρό­νια, μέχρι δηλαδή την 31 Δεκεμβρίου 2003, η ισχύς των διατάξεων της παραγράφου 2 του άρθρου 31 του ν.[2238/1994](http://www.taxheaven.gr/laws/law/index/law/7), όπως αυτές ίσχυαν μέχρι την 31η Δεκεμβρίου 2001.

Παρατείνεται επομένως για δύο ακόμη χρόνια η δυνατότητα που έ­χουν ήδη οι εξαγωγικές, ξενοδοχειακές επιχειρήσεις, τα γραφεία γενικού τουρισμού, οι επιχειρήσεις ραδιοφωνίας - τηλεόρασης και λοιπές επιχει­ρήσεις που αναφέρονται στην παραγράφου 2 του άρθρου 31 του ν.[2238/1994](http://www.taxheaven.gr/laws/law/index/law/7) να εκπίπτουν από τα ακαθάριστα έσοδά τους δαπάνες χωρίς δικαιολογητικά, οι οποίες υπολογίζονται σύμφωνα με τα αναφερόμενα στις ίδιες διατάξεις.

Σημειώνεται, ότι τα οριζόμενα από τις διατάξεις της παραγράφου 2 του άρθρου 31 του ν.[2238/1994](http://www.taxheaven.gr/laws/law/index/law/7) ποσά σε δραχμές δεν μετατράπηκαν σε ευρώ με τις διατάξεις του ν.2948/2001, καθόσον η ισχύς των εν λόγω δι­ατάξεων έληγε στις 31 Δεκεμβρίου 2001.

Ενόψει των ανωτέρω και δεδομένου ότι με τις διατάξεις της παρα­γράφου 4 του άρθρου 28 του ν.2948/2001 ορίζεται, ότι «τα δραχμικά πο­σά που ισχύουν την 31 Δεκεμβρίου 2001, από 1.1.2002 μετατρέπονται σε ευρώ με βάση την οριστική ισοτιμία 1 ευρώ = 340,750 δραχμές, για τις λοιπές μνημονευόμενες περιπτώσεις» προκύπτουν τα ακόλουθα πο­σοστά δαπανών χωρίς δικαιολογητικά ανάλογα με τα έσοδα εκφρασμένα σε ευ­ρώ:

α) Για τις επιχειρήσεις που παρέχουν υπηρεσίες και εργασίες στην αλλοδαπή από τις οποίες εισάγεται συνάλλαγμα, για τις επιχειρήσεις έκ­δοσης ημερήσιων, εβδομαδιαίων, δεκαπενθήμερων, μηνιαίων πολιτικών, αθλητικών και οικονομικών εφημερίδων και περιοδικών γενικά, για τις επιχειρήσεις ραδιοφωνίας - τηλεόρασης, για τα γραφεία γενικού τουρι­σμού:

- Μέχρι 8.804.109 ευρώ (3 δις δρχ.) ποσοστό έκπτωσης 1%

- Πάνω από 8.804.109 ευρώ ποσοστό έκπτωσης 0,50%

β) Για τις εξαγωγικές επιχειρήσεις και για τις ξενοδοχειακές επιχειρή­σεις καθώς και τα κατασκηνωτικά κέντρα:

- Μέχρι 2.201.027 ευρώ (750.000.000 δρχ.) ποσοστό έκπτωσης 2%

- Πάνω από 2.201.027 ευρώ και μέχρι 8.804.109 ευρώ (3 δις δρχ.) πο­σοστό έκπτωσης 1%

- Πάνω από 8.804.109 ευρώ (3 δις δρχ.) ποσοστό έκπτωσης 0,5%.

**Άρθρο 16**

**Ρυθμίσεις θεμάτων Κώδικα Βιβλίων**

**και Στοιχείων και άλλες διατάξεις**

1. Με τις διατάξεις της παραγράφου 8 του άρθρου 16 του νόμου αυ­τού αντικαθίσταται η περίπτωση α της παραγράφου 2 του άρθρου 32 του Κ.Φ.Ε. (ν.[2238/1994](http://www.taxheaven.gr/laws/law/index/law/7)).

Με βάση τη νέα αυτή διάταξη, προστίθεται ως λόγος διπλασιασμού του ποσοστού προσαύξησης του μοναδικού συντελεστή καθαρού κέρ­δους από 50% σε 100% και η περίπτωση που η ανακρίβεια των βιβλίων και στοιχείων οφείλεται και στη λήψη εικονικών φορολογικών στοιχείων ως προς την ποσότητα ή την αξία.

Η ισχύς των διατάξεων αυτών, σύμφωνα με το άρθρο 48 του κοινο­ποιούμενου νόμου, αρχίζει από τη δημοσίευσή του στην Εφημερίδα της Κυβερνήσεως, δηλαδή από 20-3-2002.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Ο προηγούμενος νόμος**

Με την παράγραφο 1 του άρθρου 15 της παρούσης ΠΟΛ.1228 /20.9.2002, έγινε αντικατάσταση του πρώτου εδαφίου της πε­ρίπτωσης στ της παραγράφου 1 του άρθρου 55 του ν.[2238/1994](http://www.taxheaven.gr/laws/law/index/law/7) «Κύ­ρωση του Κώδικα Φορολογίας Εισοδήματος» (ΦΕΚ με αριθμ. 151/τ. Α΄/16-09-1994) (έτσι ξεκινάει το άρθρο 15 της παραπάνω ΠΟΛ).

Τι προέβλεπε, όμως, ο παραπάνω νόμος 2238/1994, στο άρθρο 55, στην περίπτωση στ, που αντικαταστάθηκε;

Ας τον διαβάσουμε:

στ) Δημόσιες υπηρεσίες, οργανισμοί τοπικής αυτοδιοίκησης, κοινωφελή ιδρύματα και νομικά πρόσωπα δημοσίου δικαίου γενικά, κατά την προμήθεια κάθε είδους αγαθών ή παροχής υπηρεσιών από επιχειρήσεις, υποχρεούνται όπως, κατά την καταβολή ή την έκδοση της σχετικής εντολής πληρωμής της αξίας αυτών, παρακρατούν φόρο εισοδήματος, ο οποίος υπολογίζεται στο κα­θαρό ποσό της αξίας των αγαθών ή υπηρεσιών με συντελεστή ως ακολούθως:

αα) ποσοστό ένα τοις εκατό (1%) για τα υγρά καύσιμα και τα προϊόντα κα­πνοβιομηχανίας (τσιγάρα).

ββ) ποσοστό τέσσερα τοις εκατό (4%) για τα λοιπά αγαθά και

γγ) ποσοστό οκτώ τοις εκατό (8%) για την παροχή υπηρεσιών.

Εξαιρούνται από την παρακράτηση φόρου οι υπόχρεοι του πρώτου εδα­φίου:

αα) όταν προμηθεύονται αγαθά ή τους παρέχονται υπηρεσίες και δεν α­παιτείται σύμβαση, εφόσον η καθαρή αξία αυτών, κατά συναλλαγή, δεν υπερ­βαίνει το ποσό των εκατόν πενήντα (150) Ευρώ,

ββ) όταν λαμβάνουν υπηρεσίες ή προμηθεύονται ηλεκτρικό ρεύμα, τηλε­φωνικές συνδιαλέξεις, τηλεγραφήματα, γραμματόσημα, φωταέριο, νερό και ει­σιτήρια γενικά,

γγ) όπου προβλέπεται παρακράτηση ή προκαταβολή φόρου από άλλη διά­ταξη για το ίδιο έσοδο και

δδ) όταν προμηθεύονται αγαθά ή τους παρέχονται υπηρεσίες από τις πο­λεμικές βιομηχανίες ΕΑΒ, ΕΒΟ, ΠΥΡΚΑΛ και ΕΛΒΟ, καθώς και από το Κέ­ντρο Επιχειρηματικής Πολιτιστικής Ανάπτυξης (Κ.Ε.Π.Α.) και την Αναπτυξι­ακή Ένωση Μακεδονίας (ΑΝ.Ε.Μ.).

Οι διατάξεις του τελευταίου εδαφίου της περίπτωσης β' της παραγράφου 1 εφαρμόζονται αναλόγως.

Με αποφάσεις του Υπουργού Οικονομικών, που δημοσιεύονται στην Εφη­μερίδα της Κυβερνήσεως, καθορίζεται ο τρόπος παρακράτησης του φόρου και γενικά κάθε αναγκαία λεπτομέρεια για την εφαρμογή των διατάξεων της πε­ρίπτωσης αυτής.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Συμπέρασμα:**

1) Με άλλα λόγια ο παλιός νόμος ν.[2238/1994](http://www.taxheaven.gr/laws/law/index/law/7) «Κύ­ρωση του Κώδικα Φορολογίας Εισοδήματος» (ΦΕΚ με αριθμ. 151/τ. Α΄/16-09-1994) στο άρθρο 55, παράγραφος 1, προέβλεπε να γίνεται παρακράτηση Φόρου από «κοινωφελή ιδρύματα και νομικά πρόσωπα δημοσίου δικαίου γενικά», που σημαίνει ότι μέσα σε αυτή την φράση εντάσσονται και οι ΤΟΕΒ-ΓΟΕΒ. Όριζε επίσης το ποσοστό αυτής της παρακράτησης από πώληση αγαθών ή παροχή εργασιών προς τους ΟΕΒ.

Δεν είχε άλλες διευκρινίσεις ή εξαιρέσεις.

2) Με τον νέο Νόμο (βλέπε παραπάνω ΠΟΛ.1228/20.9.2002, άρθρο 15), οι δημόσιες υπηρεσίες, οργα­νισμοί τοπικής αυτοδιοίκησης, κοινω­φελή ιδρύματα και νομικά πρόσωπα δημοσίου δικαίου γενικά, κατά την προμήθεια κάθε είδους αγαθών ή πα­ροχής υπηρεσιών από επιχειρήσεις, υποχρεούνται όπως, κατά την κατα­βολή ή την έκδοση της σχετικής εντο­λής πληρωμής της αξίας αυτών, πα­ρακρατούν φόρο εισοδήματος.

Μέχρις εδώ ο καθένας θα μπορούσε να πει ότι στον νέο νόμο εντάσ­σονται και οι ΟΕΒ (ΤΟΕΒ-ΓΟΕΒ).

Όμως ο νέος νόμος (ΠΟΛ.1228/20.9.2002, στο ίδιο άρθρο 15) προ­βλέπει τα εξής (συνεχίζει και προβλέπει):

**«Στις νέες διατάξεις δεν συμπε­ρι­λαμβάνονται πλέον στους υπό­χρεους για παρακράτηση φόρου (1% για υγρά καύσιμα και τσιγάρα, 4% για λοιπά αγαθά και 8% για πα­ροχή υπη­ρεσιών), οι οργανισμοί και επιχειρήσεις κοινής ωφέλειας, καθώς και οι δημόσιες επιχειρή­σεις ή εκμεταλλεύσεις.**

**Οι οργανισμοί αυτοί και επιχειρήσεις εξαιρέθηκαν από την υπο­χρέωση να παρακρατούν φόρο εισοδήματος για την αξία των πιο πά­νω προϊόντων που αγοράζουν ή τις υπηρεσίες που τους παρέχουν άλ­λες επιχειρήσεις για λόγους εξομοίωσης προς τις λοιπές επιχειρή­σεις του ιδιωτικού τομέα οι οποίες δεν προβαίνουν σε παρακράτηση, ού­τως ώστε να λειτουργούν όλες οι επιχειρήσεις κάτω από τις ίδιες συνθήκες».**

**Επομένως, από τα νομικά πρόσωπα δημοσίου δικαίου γενικά, ε­ξαιρέθηκαν οι οργανισμοί κοινής ωφελείας, στους οποίους ανήκουν και οι ΤΟΕΒ-ΓΟΕΒ.**